|  |  |
| --- | --- |
|  |  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL 2020 M. KAUNO MIESTO SAVIVALDYBĖS PROJEKTŲ ATRANKOS IR FINANSAVIMO PROGRAMOS „INICIATYVOS KAUNUI“ SRIČIŲ IR PRIORITETŲ PATVIRTINIMO** |
| 2019 m. spalio 15 d. Nr. T-445 |
| Kaunas |

Atsižvelgdama į Kauno miesto savivaldybės projektų atrankos ir finansavimo programos „Iniciatyvos Kaunui“, patvirtintos Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“, 6 punktą ir Kauno miesto savivaldybės 2019–2021 metų strateginį veiklos planą, patvirtintą Kauno miesto savivaldybės tarybos 2019 m. vasario 5 d. sprendimu Nr. T-3 „Dėl Kauno miesto savivaldybės 2019–2021 metų strateginio veiklos plano patvirtinimo“, Kauno miesto savivaldybės taryba n u s p r e n d ž i a:

Patvirtinti 2020 m. Kauno miesto savivaldybės projektų atrankos ir finansavimo programos „Iniciatyvos Kaunui“ sritis ir prioritetus:

1. Bendrosios gyventojų kultūros ugdymo sritis:

1.1. įtraukios kultūros skatinimas;

1.2. miesto įvaizdį, tapatybę ir išskirtinumą kuriantys renginiai;

1.3. projekto „Kaunas – Europos kultūros sostinė 2022“ įgyvendinimas.

2. Socialinių paslaugų plėtros sritis:

2.1. sunkumus ir grėsmes patiriantiems vaikams teikiamų socialinių paslaugų tęstinumas;

2.2. prevencinių paslaugų teikimas ir pagalba bendruomenėje.

3. Fizinio aktyvumo ir sporto plėtojimo sritis:

3.1. vaikų ir jaunimo sporto meistriškumo skatinimas;

3.2. fizinio aktyvumo ir sporto veiklų organizavimas;

3.3. Kauno, kaip sporto miesto, įvaizdžio gerinimas;

3.4. futbolo sporto šakos sistemingo plėtojimo užtikrinimas.

4. Jaunimo įgalinimo ir vaikų užimtumo sritis:

4.1. Kauno, kaip aktyvaus jaunimo miesto, įvaizdžio gerinimas;

4.2. vaikų ir moksleivių užimtumo organizavimas.

5. Nevyriausybinių organizacijų stiprinimo sritis – nevyriausybinių organizacijų stiprinimas, partnerystės ir tinklaveikos skatinimas.

6. Paveldosaugos, investicijų ir turizmo paslaugų plėtojimo sritis:

6.1. kultūros paveldo objektų išsaugojimas;

6.2. miesto architektūrinio ir urbanistinio įvaizdžio gerinimas;

6.3. miesto investicinio patrauklumo didinimas, atvykstamojo ir vietinio turizmo skatinimas.

|  |  |  |
| --- | --- | --- |
| Savivaldybės meras |  | Visvaldas Matijošaitis |